నీతు కుమారి

నీతు కుమారి బీహార్ రాష్ట్రానికి చెందిన రాజకీయ నాయకురాలు. ఆమె 2020 బీహార్ శాసనసభ ఎన్నికలలో హిసువా శాసనసభ నియోజకవర్గం నుండి ఎమ్మెల్యేగా ఎన్నికైంది.

 రాజకీయ జీవితం 
నీతు కుమారి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2001లో జరిగిన స్థానిక సంస్థల ఎన్నికల్లో జిల్లా పరిషత్‌ సభ్యురాలిగా ఎన్నికైంది, ఆ తర్వాత 2006 ఎన్నికల్లో రెండవసారి జిల్లా పరిషత్ సభ్యురాలిగా ఎన్నికై జిల్లా పరిషత్ చైర్‌పర్సన్‌గా ఎన్నికైంది. ఆమె 2010 బీహార్ శాసనసభ ఎన్నికలలో హిసువా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి ఓడిపోయింది. 

నీతు కుమారి 2011లో జరిగిన స్థానిక సంస్థల ఎన్నికల్లో పోటీ చేసి ఓడిపోయింది. ఆమె ఆ తరువాత సమాజ్‌వాదీ పార్టీలో చేరి 2015 బీహార్ శాసనసభ ఎన్నికలలో హిసువా శాసనసభ నియోజకవర్గం నుండి ఎస్‌పీ అభ్యర్థిగా పోటీ చేసి ఓడిపోయింది. ఆమె తిరిగి కాంగ్రెస్ పార్టీలో చేరి 2020 బీహార్ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అనిల్ సింగ్‌పై 17,091 ఓట్ల మెజారిటీతో గెలిచి ఎమ్మెల్యేగా ఎన్నికైంది.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2020)
వర్గం:భారత జాతీయ కాంగ్రెస్ నాయకులు